17.		Dohoda o vysporiadaní bezpodielového vlastníctva manželov
			ohľadne nehnuteľností (§ 149 a § 149a ObZ)
Účastníci dohody
Linda Krivá, rod. Líšková, nar. .........., r. č. ....................................., trvale bytom Žilina, Jaseňová ul. č. 21
Imrich Krivý, rod. Krivý, nar. .........., r. č. .........................................., trvale bytom Žilina, Jaseňová ul. č. 21
(ďalej len „účastníci dohody“)
Manželstvo účastníkov dohody zaniklo na základe rozsudku Okresného súdu Žilina č. 12 C 568/2022 zo dňa 10. 5. 2022, právoplatného a vykonateľného dňom 16. 6. 2022. Zánikom manželstva dňom 16. 6. 2022 zaniklo v zmysle ust. § 148 ods. 1 ObZ i bezpodielové spoluvlastníctvo účastníkov dohody ako manželov.
Na základe tejto skutočnosti účastníci uzatvárajú túto
dohodu o vysporiadaní bezpodielového spoluvlastníctva manželov
ohľadne nehnuteľností.
Čl. I
1.	Byt č. 8, nachádzajúci sa v obytnom dome č. s. 1621 (ďalej len „dom“) na Javorovej ul. v Žiline, vo vchode č. 3, na II. poschodí, spolu so spoluvlastníckym podielom na spoločných častiach a zariadeniach domu a na pozemku parc. č. KN 1155, o výmere 2 156 m2 – zastavaná plocha, podiel vyjadrený v 1140/2059, všetko zap. na LV č. 813 pre okres Žilina, obec Žilina k. ú. Žilina, na ktorom liste vlastníctva sú účastníci dohody vedení ako bezpodieloví spoluvlastníci, nadobúdajú na základe tejto dohody do podielového spoluvlastníctva každý v 1/2 (v ideálnej polovici).
2.	Spoločnými časťami domu sú základy, obvodové múry, vchody, chodby, schodištia, priečelia, sedlová časť strechy nad vchodmi č. 36, 42 a 43, vodorovné a zvislé nosné konštrukcie.
3.	Spoločnými zariadeniami domu sú bleskozvody, vodovodné, kanalizačné, elektrické a plynové prípojky, a to aj v tom prípade, ak sú umiestnené mimo domu a slúžia výlučne tomuto domu, kryty CO, sušiarne, práčovne, mangľovňa, chodby a ostatné voľné priestory v suteréne domu (okrem pivníc).
Čl. II
Na základe tejto dohody možno po nadobudnutí jej účinnosti vkladom do katastra nehnuteľností na Správe katastra Žilina, vykonať v LV č. 813 pre okres Žilina, obec Žilina, k. ú. Žilina tento zápis:
V časti B LV:	Linda Krivá, rodená Líšková,	r. č. ..........................................	1/2
	Imrich Krivý, rod. Krivý,	r. č. ..........................................	1/2
ostatné časti LV č. 813 bez zmeny.
Čl. III
Účastníci dohody vyhlasujú, že svoju vôľu v tejto dohode prejavili slobodne a vážne, určite a zrozumiteľne, po prečítaní s jej obsahom súhlasia bez výhrad, doplnkov a iných zmien, a na znak tohto súhlasu ju vlastnoručne podpisujú.
Žilina 25. 8. 2023	Účastníci dohody
Poznámka
Zánikom manželstva zanikne aj bezpodielové spoluvlastníctvo manželov. Zákon dáva prednosť dohode o vysporiadaní bezpodielového spoluvlastníctva.
Ak sú jej predmetom nehnuteľnosti, musí mať písomnú formu, inak je neplatná a účinnosť nadobúda vkladom do katastra nehnuteľností. Podpisy musia byť úradne overené a dohoda si vyžaduje vklad do príslušného katastra nehnuteľností, až dňom povolenia vkladu nadobudne účinnosť a dôjde k zmene vlastníckych vzťahov.
Ak sú predmetom dohody iba veci hnuteľné, zákon písomnú formu nepredpisuje, je však vhodné, aspoň aby si strany vystavili písomné potvrdenie o tom ako sa vysporiadali. Ak niektorá zo strán výslovne toto potvrdenie žiada, druhá strana je povinná jej ho poskytnúť.